Στις 19 Ιουνίου 2014, έφτασε μία σημαντική στιγμή στη πορεία για τη κατασκευή του European Extremely Large Telescope.
Ένα τμήμα της κορυφής των 3000 μέτρων του Σέρο Αρμαζόνες αφαιρέθηκε με έκρηξη για να δημιουργηθεί μία επίπεδη επιφάνεια.
Έτσι ξεκινά η πορεία του μεγαλύτερου τηλεσκοπίου του κόσμου στο ορατό και το υπέρυθρο.
Παρακολουθείτε το ESOcast!
Επιστήμη αιχμής και εξελίξεις από το ESO,
το Ευρωπαϊκό Νότιο Αστεροσκοπείο.
To Σέρο Αρμαζόνες βρίσκεται στη Χιλιανή έρημο Ατακάμα.
Το υψόμετρο και η ξηρότητα του παρέχουν εξαιρετικές συνθήκες για αστρονομική παρατήρηση
και η κορυφή των 3000 μέτρων επελέγη ως η ιδανική για να φιλοξενήσει το European Extremely Large Telescope,
ή εν συντομία E-ELT.
Το E-ELT είναι ένα νέο, επαναστατικό επίγειο τηλεσκόπιο με πρωτεύον κάτοπτρο 39 μέτρων.
Θα συλλέγει 15 φορές περισσότερο φως από το μεγαλύτερο σύγχρονο οπτικό τηλεσκόπιο.
Όταν λειτουργήσει θα δώσει στους αστρονόμους ασύγκριτες δυνατότητες παρατήρησης.
Όμως για τη κατασκευή του τηλεσκοπίου στη κορυφή του Σέρο Αρμαζόνες,
πρέπει πρώτα να δημιουργηθεί μία επίπεδη έκταση, αρκετά μεγάλη ώστε να φιλοξενήσει το E-ELT και το τεράστιο θόλο του.
Ως μέρος της πολύπλοκης διαδικασίας επιπεδοποίησης της κορυφής του βουνού,
οι εργάτες προκάλεσαν έκρηξη για να αφαιρέσουν 220.000 κ.μ. βράχου και να δημιουργήσουν χώρο για την 150 επί 300 μέτρων πλατφόρμα.
Η τελετή θεμελίωσης έλαβε χώρα 20 χιλιόμετρα μακριά από το Σέρο Αρμαζόνες
στο Παρατηρητήριο Παρανάλ του ESO.
Στο σημαντικό γεγονός παρέστησαν επίσημοι από τη Χιλή και τις χώρες μέλη του ESO,
καθώς και εκπρόσωποι των τοπικών κοινοτήτων, επικεφαλής του έργου και μέλη του προσωπικού του ESO.
Το κοινό προσκλήθηκε να παρακολουθήσει το γεγονός ζωντανά μέσω του διαδικτύου.
Η εκδήλωση περιλάμβανε ομιλίες του Γενικού Διευθυντή του ESO, Τιμ ντε Ζέου,
του προέδρου του Συμβουλίου του ESO, Χαβιέ Μπαρκόνς,
του δημάρχου της γειτονικής Αντοφαγκάστα, Βαλεντίν Βόλτα,
και του εξέχοντος Χιλιανού αστρονόμου Λουίς Καμπουσάνο.
Την εντολή για την πρώτη συμβολική έκρηξη έδωσε ο Χιλιανός υφυπουργός Εθνικών Πόρων, Χόρχε Μαλντονάντο.
Το πρώτο φως για το E-ELT προγραμματίζεται για το 2024,
όταν θα ξεκινήσει να αντιμετωπίζει πολλές από τις μεγαλύτερες αστρονομικές προκλήσεις της εποχής μας.
Θα επιδιώξει πολλές αξιοσημείωτες πρωτιές,
όπως της ανακάλυψης γαιόμορφων πλανητών στις "κατοικήσιμες περιοχές" γύρω από άλλα άστρα, όπου μπορεί να υπάρξει ζωή
ένα από τα Άγια Δισκοπότηρα της σύγχρονης παρατηρησιακής αστρονομίας.
Θα επιτρέψει επίσης στους αστρονόμους να μελετήσουν την πρώιμη ιστορία του Σύμπαντος και θα συνεισφέρει σημαντικά στη κοσμολογία,
μετρώντας τα χαρακτηριστικά των πρώτων άστρων και γαλαξιών και ερευνώντας τη φύση της σκοτεινής ύλης και ενέργειας.
Επιπλέον οι αστρονόμοι προετοιμάζονται για τα απρόσμενα -
νέα και άγνωστα ερωτηματικά που σίγουρα θα εγείρουν οι νέες ανακαλύψεις αυτού του τεράστιου τηλεσκοπίου.
Το E-ELT: "το μεγαλύτερο μάτι του κόσμου προς τον ουρανό" - ξεκίνησε!
Κείμενα: ESO - Μετάφραση: Μανώλης Ζούλιας